text: EfB får bund-bank
  24 oktober 2015 kl. 15.55
  Det var med håbet om vigtige points EfB lørdag løb på banen mod Viborg FF. I stedet fik de en afklapsning af de store, da de tabte med 4-2 på udebane.
  Både Esbjerg og Viborg lå forud for lørdagens kamp nederst i tabellen, begge med 11 points. Det eneste, der dermed gjorde, at EfB lå over Viborg, var målstatistikken.
   
  Men efter 90 minutter plus det løse måtte esbjergenserne sande, at Viborg indkasserer de tre point og dermed kravler op forbi vestjyderne i tabellen. Det til trods for, at holdet reducerede til 4-2 kort før slutfløjt.
   
  Dermed ligger Esbjerg faretruende tæt på nedrykningsstregen med kun 3 point ned til Hobro, som lige nu er det hold med færrest point i Superligaen.
  